**Ilham Tohti** (uiguuriksi ىلھام توختى, kiin.: 伊力哈木·土赫提; pinyin: *Yīlìhāmù Tǔhètí*, s. 25. lokakuuta 1969 Atush, Xinjiang) on kiinalainen taloustieteilijä, syntyperältään uiguuri. Hän oli Kiinan kansallisuuksien keskusyliopiston taloustieteen professori, ja häntä pidetään maltillisena uiguurien asioiden ajajana. Hän on ylläpitänyt suosittua uiguurien blogisivustoa.

Pidätys ja elikautinen vankeus
------------------------------

Ilham pidätettiin tammikuussa 2014, kun hän oli arvostellut Kiinan hallituksen reagointia yli vuotta aiemmin Tiananmenin aukiolla sattuneesta väkivallan teosta. Autolla tehdyssä teossa kaksi ihmistä kuoli sekä lisäksi autossa olleet kolme ihmistä Pekingissä Kielletyn kaupungin portin lähellä. Hallitus väitti, että teon tekijät olisivat olleet uiguuriseparatisteja. Autossa olleet ihmiset olivat samaa uiguuriperhettä mutta tapahtumien taustoista ei tiedetä mitään varmaa.

Ilham rahoitti ja ylläpiti pidätyksensä aikaan *UighurOnline*-verkkosivustoa, joka suljettiin pidätyksen jälkeen. Hänen pidätyksensä jälkeen pidetyssä oikeudenkäynnissä syyttäjä väitti että hänen kirjoituksensa sivustolla osoittivat hänen olevan separatistisen rikollisjärjestön jäsen. Hänet tuomittiin elinkautiseen vankeuteen separatismista.

Aiemmat pidätykset
------------------

Kiinan viranomaiset olivat pidättäneet Ilhamin jo aiemmin toistuvasti useita kertoja ja sulkeneet hänen verkkosivustonsa myös. He pidättivät taas Pekingissä heinäkuussa 2009 hänen arvosteltuaan hallituksen uiguureihin kohdistamaa politiikkaa Sinkiangissa. Häntä syytettiin tuolloinkin separatismista ja kuulusteltiin. Pidätys tapahtui pian sen jälkeen kun Ürümqin kaupungissa oli ollut yhteenottoja joissa kuoli ainakin 156 ihmistä.

Palkinnot
---------

Ilham sai Václav Havelin ihmisoikeuspalkinnon elokuussa 2019 yhdessä Tadžikistanin ihmisoikeusjuristin Buzurgmehr Yorovin ja ihmisoikeusaloitteen nuorten aloitteen "sovinnon edistäminen Balkanilla" kanssa. Hänelle myönnettiin saman vuoden lokakuussa myös Saharov-palkinto ihmisoikeuksien ja mielipiteenvapauden hyväksi tehdystä työstä maailmassa.

Katso myös
----------

* Uiguurien kansanmurha

Lähteet
-------

1. ↑  Nojonen, Matti: Uiguuriprofessorin pidätys oli virhe *Helsingin Sanomat*.  14.7.2009. Viitattu 24.10.2019.
2. 1 2  Aro, Jessikka: Hallintoa arvostellut uiguuriprofessori tuomittiin elinkautiseen Kiinassa *Yle Uutiset*.  23.9.2014. Viitattu 24.10.2019.
3. ↑  Taussi, Sari : Elinkautinen uhkaa uiguuriprofessoria Kiinassa, EU huolissaan - "kahleissa yli kuukauden, terveys heikko" *Yle Uutiset*.  17.9.2014 . Viitattu 24.10.2019.
4. 1 2 3  Kerttula, Anu: EU:n Saharov-palkinto tunnetulle uiguuritutkijalle Ilham Tohtille – istuu elinkautista Kiinan arvostelusta *Yle Uutiset*.  24.10.2019. Viitattu 24.10.2019.
5. ↑  Shiny Li & Jackson-Han, Sarah: Outspoken Economist Presumed Detained *RFA Radio Free Asia*.  8.7.2009. Viitattu 14.7.2009. (englanniksi)
6. ↑  2019 Václav Havel Prize shared by Ilham Tohti and the Youth Initiative for Human Rights *Council of Europe – Newsroom*.  30.9.2019. Viitattu 24.10.2019. (englanniksi)

Aiheesta muualla
----------------

* About UHRP *Uyghur Human Rights Project Blog*.  Arkistoitu 25.10.2019. Viitattu 24.10.2019. (englanniksi)
* Sudworth, John: China Blog, Searching for truth in China's Uighur 're-education' camps *BBC News*.  21.6.2019. Viitattu 24.10.2019. (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Saksa
* Israel
* Yhdysvallat

 |

 |